
PROCEDURA 
privind aprobarea scutirii majorarilor de intarziere aferente obligatiilor fiscale, constand in     impozite, taxe locale si alte obligatii de plata datorate de catre contribuabili la bugetul local al U.A.T. CURCANI


ART.1 Dispozitii generale
1. Prezenta procedura se aplica contribuabililor care la data intrarii in vigoare a prezentei hotarari datoreaza majorari de intarziere aferente obigatiilor fiscale principale, respectiv impozitelor, taxelor si altor obligatii restante la plata, datorate bugetului local prevazut de actele normative in vigoare.
2. Prezenta procedura se aplica pe raza administrativ-teritoriala a comunei Curcani si va fi adoptata prin Hotarare a Consiliului Local al comunei Curcani.

ART.2 Obiectivul si scopul procedurii
Obiectivul prezentei proceduri consta in atragerea cu celeritate de venituri la bugetul local, precum si in respectarea principiului egalitatii de tratament, respectiv stabilirea in mod nediscriminatoriu a criteriilor si mijloacelor de acordare a facilitatilor fiscale contribuabililor

ART.3 Durata de aplicare a procedurii
1. Prezenta procedura se adreseaza contribuabililor persoane fizice si juridice care la data de 01.06.2026 ( data intrarii in vigoare a prezentei proceduri) si pe perioada derularii acesteia, respectiv pana la data de 15.12.2026 ( data limita de depunere a cererilor de scutire a majorarilor de intarziere), au evidentiate impozite, taxe locale si alte obligatii la bugetul local si/sau majorari de intarziere aferente datorate bugetului local a comunei Curcani.
2. Scutirea se aplica majorarilor de intarziere aferente obligatiilor principale datorate pana la data platii, astfel: scutire la plata majorarilor de intarziere aferente obligatiilor fiscale principale (impozite, taxe locale si alte obligatii la bugetul local), daca obligatiile fiscale principale vor fi achitate integral la data depunerii cererii.

ART. 4 Conditii de eligibilitate a procedurii 
1. Scutirile ce vor fi acordate prin prezenta procedura sunt cele prevazute de Art. 185, pc. (1), lit. b) din Legea 207/2015 Codul de Procedura Fiscala cu modificarile si completarile ulterioare, scutiri sau reduceri de majorari de intarziere  
2. Pot beneficia de scutirile prevazute in prezenta procedura contribuabili persoane fizice si persoane juridice care sting integral, pana la data de 15.12.2026, obligatiile principale, constand in impozite, taxe locale, taxa de salubrizare, amenzi si alte obligatii la bugetul local.

ART. 5 Modalitatea de implementare a procedurii
Pentru a beneficia de scutirea prevazuta in prezenta procedura, contribuabilii persoane fizice si juridice vor depune pana la data de 15.12.2026 la Registratura Primariei comunei Curcani, o cerere temeinic justificata, la care se vor anexa urmatoarele: 
- copie dupa actul de identitate/CUI al contribuabilului;
 - dovada achitarii obligatiilor principale pentru care se solicita scutirea.

